proxectonos/corpus_dominio_legal_administrativo_tmp huggingface dataset:
26/10/2021 | Administración LocalMunicipal
Carballo
Apertura de prazo para a solicitude de autorizacións para a venda ambulante no Concello de Carballo

O Concello de Carballo, mediante decreto de alcaldía número 2834/2021, do 21/10/2021, acordou abrir o prazo para que as persoas con autorización para a venda ambulante soliciten a renovación desta para o exercicio 2022, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 03 de novembro de 2021 e 30 de outubro de 2021, ambos incluídos. As solicitudes de renovación presentaranse preferentemente por vía telemática acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Tamén poderán presentarse por calquera dos medios que sinala a Lei 39/2015, do 1 de outubro, do procedemento administrativo común. Unha vez finalizado o prazo de presentación de solicitudes de renovación, o Concello analizará e resolverá estas, así como as novas solicitudes de venda ambulante formuladas dentro deste prazo, dando preferencia a aquelas solicitudes que tivesen autorización concedida para o ano en curso. As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (30 de novembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2020 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Carballo, 21 de outubro de 2021 O alcalde Evencio Ferrero Rodríguez
26/10/2021 | Administración LocalMunicipal
Ribeira
Aprobacion definitiva expediente modificación de créditos, créditro extraordinario 2/2021

O Pleno da Corporación, en Sesión de data 20 de setembro de 2021, aprobou inicialmente o expediente de modificación de crédito “Crédito extraordinario 2/2021”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. Ribeira, a 21 de outubro de 2021 O ALCALDE Manuel Ruiz Rivas
26/10/2021 | Administración LocalMunicipal
Abegondo
Aprobación inicial MC 13

ANUNCIO DE APROBACIÓN INICIAL MC 13/2021 DE CRÉDITO EXTRAORDINARIO E SUPLEMENTO DE CRÉDITO O Pleno desta Corporación aprobou, na sesión realizada o día 20 de outubro de 2021, o expediente de modificación de créditos MC 13/2021 de suplemento de crédito e crédito extraordinario, dentro do vixente orzamento municipal. En cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, na Secretaría deste Concello. Durante este prazo, que comezará a contarse dende o día seguinte á publicación deste anuncio no Boletín Oficial da Provincia da Coruña, poderán formularse as reclamacións que se consideren pertinentes, que deberán ser dirixidas ao alcalde-presidente do Concello de Abegondo. Este expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións e entrará en vigor unha vez que se publique no BOP o resumo por capítulos do estado de gastos do orzamento de 2021 coas modificacións propostas. Abegondo, 20 de outubro de 2021. O alcalde accidental Alberto Seoane Brandariz
26/10/2021 | Administración LocalMunicipal
Tordoia
Aprobación inicial da modificación da ordenanza fiscal número 10 reguladora da taxa polo subministro de auga potable e servizos complementarios

Aprobada inicialmente a modificación da Ordenanza municipal reguladora da taxa polo subministro de auga potable e servizos complementarios, por Acordo do Pleno de data 24/09/2021, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal (artigo 7 IPC) é o seguinte: SUBMINISTRO DE AUGA: A) Usos domésticos Mínimo ata 15 m 3 / mes 0,3718 €/m 3 Exceso 0,4368 €/m 3 B) Usos industriais Mínimo ata 30 m 3 /€ 0,3718 €/m 3 Exceso 0,4612 €/m 3 SANEAMENTO: Por m 3 facturado de auga 0,1160 €m 3 ACOMETIDAS DE ABASTECEMENTO: Arqueta para colocación de tapa de 15 x 25 mm. Lonxitude de gabia de 1 a 5 metros (apertura e peche e reposición de pavimento). Fanse prezos diferentes dependendo do diámetro da acometida e do tipo de reposición a realizar na gabia e pavimento.3/4” 347,61€ 390,01€ 426,33€ 1” 369,33€ 419,31€ 445,20€ 1 1/2” 406,43€ 452,68€ 496,34€ 2” 447,94€ 492,25€ 537,83€ Acometidas de máis de 5 metros farase un presuposto para cada caso. ACOMETIDAS Á REDE DE SUMIDOIROS: Arqueta para colocación de tapa de 15 x 25 Lonxitude de gabia de 1 a 5 metros (apertura e peche e reposición de pavimento) 160 mm 481,48€ 704,91€ 691,18€ Acometidas de máis de 5 metros farase un presuposto para cada caso. Variacións de titularidade sen dar lugar a modificacións nas instalacións: 15,35€. No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza sen necesidade de acordo expreso, entrando en vigor a partir do 1 de xaneiro de 2022. Tordoia, 20 de outubro de 2021 O Alcalde, D. Eduardo Antonio Pereiro Liñares
26/10/2021 | Administración LocalMunicipal
Boqueixón
Ampliación do prazo de solicitude das axudas do POS+Adicional 1/2021 do Plan Único de Concellos para gastos sociais extraordinarios do exercicio 2021

No Boletín Oficial da provincia de A Coruña núm.191 do 6 de outubro de 2021 publicouse o anuncio da convocatoria da concesión en réxime de concorrencia competitiva das axudas do POS+Adicional 1/2021 do Plan Único de Concellos para gastos sociais extraordinarios do exercicio 2021, establecéndose un prazo de 10 días naturais, a contar dende o día seguinte ao da publicación do extracto da convocatoria no BOP para presentar as solicitudes. Por incidencias técnicas que imposibilitaron o funcionamento ordinario do sistema e coa finalidade de facilitar que as persoas potencialmente participantes poidan preparar e formular máis adecuadamente as súas solicitudes, por Decreto da Alcaldía núm.547/2021 do 15/10/2021, ampliouse ata o 29 de outubro de 2021 o prazo de presentación de solicitudes. Boqueixón, 21 de outubro de 2021 Manuel Fernández Munín, alcalde-presidente
26/10/2021 | Administración LocalMunicipal
Brión
Exposición pública do expediente de modificación de crédito núm.26/2021

EDICTO Aprobado inicialmente polo Pleno do Concello, en sesión do 20 de outubro de 2021, o expediente de modificación de crédito núm.26/2021, na modalidade de transferencia de crédito entre disitintas áreas de gasto, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. alcalde do Concello. Brión, 20 de outubro de 2021. O alcalde Pablo Lago Sanmartín
26/10/2021 | Administración LocalMunicipal
Vedra
Secretaría-Intervención
Delegación funcións Alcaldía no 1º tenente de alcalde do 25-29/10 con motivo da assitencia a reunión transnacional de coordinación do Proxecto Erasmus + Gig Economy en Lucca (Italia) do 24 ao 29 de outubro

Por Resolución da Alcaldía núm.592/21, de data de hoxe, delegáronse as funcións da Alcaldía, no 1º Tenente de Alcalde, don Manuel Costa Carneiro, do 25 ao 29 de outubro, ambos incluidos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais. Vedra, 21 de outubro de 2021 O Alcalde Asdo. Carlos Martínez Carrillo
26/10/2021 | Administración LocalMunicipal
Lousame
Publicación anuncio sobre aprobación da modificación núm.1 do Plan Estratéxico de Subvencións 2021-2023

Por medio do presente anuncio faise público que por Resolución de Alcaldía do día 20/10/2021 aprobouse a modificación núm.1 do Plan Estratéxico de Subvencións 2021-2023 do Concello de Lousame, para xeral coñecemento de calquera interesado: “Mª Teresa Villaverde Pais, Alcaldesa do Concello de Lousame, órgano competente para a adopción deste acordo, adopta o mesmo en base aos seguintes – Plan Estratéxico de Subvencións do Concello de Lousame para o período 2021-2023, aprobado no Pleno Corporativo do día 28.05.2021 e publicado no BOP núm.104 do 04.06.2021 Primeiro: O artigo 8.1 da lei 38/2003, do 17 de novembro, Xeral de Subvencións, en aras a mellorar a eficacia do outorgamento de subvencións, establece a necesidade de elaborar un Plan Estratéxico de Subvencións, que estableza unha conexión entre os obxectivos e efectos que se pretenden obter, cos custos previsibles e as súas fontes de financiamento, co obxectivo de axeitar as necesidades públicas a cubrir a través do outorgamento das subvencións, coas previsións de recursos dispoñibles, con carácter previo ao seu nacemento. Segundo: En base a isto, o Pleno Corporativo, na sesión Plenaria Ordinaria do día 28.05.2021, aprobou o Plan Estratéxico de Subvencións do Concello de Lousame para o período 2021-2023. O Plan Estratéxico de Subvencións foi publicado no BOP núm.104 do 04.06.2021. Terceiro: Nas Bases de Execución do Orzamento para o exercicio 2021 figura a dotación orzamentaria para a concesión dunha subvención nominativa ao Clube de Xubilados do Concello de Lousame. Sen embargo, por un erro, a dita subvención nominativa non foi incluída no Plan Estratéxico de Subvencións, aprobada polo Pleno Corporativo. Cuarto: O artigo 6 do PES sinala que: “As modificacións puntuais que sexa preciso acometer nos seus tres anos de vixencia, serán competencia da Alcaldía; que deberá dar conta ao Pleno Corporativo”. En base aos antecedentes e fundamentos expostos, esta Alcaldía Primeiro: Aprobar a modificación núm.1 do Plan Estratéxico de Subvencións (PES) do Concello de Lousame, para o período 2021-2023; consistente en incluír a subvención nominativa contemplada nos Orzamentos de 2021 ao Clube de Xubilados do Concello de Lousame na Liña Estratéxica de Subvencións núm.4, do seguinte xeito: Segundo: Proceder á súa publicación no Boletín Oficial da Provincia e no Taboleiro da sede electrónica, para xeral coñecemento. Terceiro: Dar conta ao Pleno Corporativo, na vindeira sesión ordinaria que teña lugar” Lousame, a 20 de outubro do 2021 A Alcaldesa, Mª Teresa Villaverde Pais
26/10/2021 | Administración LocalMunicipal
Brión
Exposición pública do expediente de modificación da Ordenanza fiscal reguladora da taxa pola subministración de auga

EDICTO O Pleno do Concello, en sesión de data 20 de outubro de 2021, aprobou provisionalmente a modificación da Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 20 de outubro de 2021. O alcalde Pablo Lago Sanmartín
26/10/2021 | Administración LocalMunicipal
Brión
Exposición pública do expediente de modificación da Ordenanza fiscal reguladora da taxa de saneamento e depuración de augas residuais

EDICTO O Pleno do Concello, en sesión de data 20 de outubro de 2021, aprobou provisionalmente a modificación da Ordenanza reguladora da taxa de saneamento e depuración de augas residuais. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional, sen necesidade de acordo plenario, debendo publicarse a modificación integramente no BOP para a súa entrada en vigor. Brión, 20 de outubro de 2021. O alcalde Pablo Lago Sanmartín
26/10/2021 | Administración LocalMunicipal
Narón
Intervención
Edicto modificación padrón do feirón de Santa Icía do ano 2021

A Xunta de Goberno Local, en sesión ordinaria que tivo lugar o día 21/10/2021, adoptou entre outros, o acordo de aprobar a modificación do punto primeiro do acordo desta Xunta de Goberno Local de data 30/09/2021, quedando a súa redacción da seguinte maneira: Aprobar o padrón fiscal relativo á tarifa cuarta da taxa pola utilización privativa ou aproveitamento especial do dominio público local, “4.1.1. Licenzas para o feirón de Santa Icía e outros”, cun total de 59 contribuíntes e por importe de 2.713,11 €. Narón, 21 de setembro de 2021 A alcaldesa - presidenta Marián Ferreiro Díaz
26/10/2021 | Administración LocalMunicipal
Narón
Secretaría
Anuncio de nomeamento de funcionario en prácticas de policía local

ANUNCIO A Alcaldía do Concello de Narón, en data 15 de outubro de 2021, acordou aprobar o nomeamento de don Xose Manuel Faner De Moner, con DNI 3266****M, como funcionario en prácticas, escala básica, na categoría de oficial de policía local do Concello de Narón. Narón, 21 de outubro de 2021. A alcaldesa Marián Ferreiro Díaz
26/10/2021 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon da auga do terceiro trimestre de 2021

ANUNCIO Aprobación do padrón fiscal das taxas polo servizo de abastecemento de auga, saneamento e canon de auga. Terceiro trimestre 2021 Na Xunta de Goberno Local ordinari a que tivo lugar o 19 de outubro de 2021, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre 2021.2.–Expor ó público todos os datos incorporados ó padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer como período de cobramento en período voluntario, que abranguerá dende o 29/09/2021 ó 29/11/2021. Transcorrido o mesmo procederase a esixir os xuros de mora e o recargo que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.4.–Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 20 de outubro de 2021. O alcalde D. Eduardo Antonio Pereiro Liñares
26/10/2021 | Administración LocalMunicipal
Monfero
Exposición pública aprobación padróns fiscais S. A. F. agosto 2021

Por acordo da X. G. L de data 20/10/2021 aprobáronse os padróns fiscais do mes de AGOSTO de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.273,67€ e 111,20€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 19 e o 20 de outubro de 2021 ás respectivas entidades para o seu cargo nas contas designadas polos/as contribuíntes. Monfero, 20 de outubro de 2021 O Alcalde Andrés Feal Varela.
26/10/2021 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de setembro de 2021

Mediante acordo da Xunta de Goberno do 21 de outubro de 2021 aprobouse o padrón do prezo público pola prestación do servizo de axuda no fogar correspondente ao mes de setembro de 2021, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 21 de outubro de 2021 Asinado dixitalmente Adolfo Muiños Sánchez, alcalde do Concello de Rianxo
26/10/2021 | Administración LocalMunicipal
Mugardos
Delegación de funcións da Alcaldía na 1.ª tenente de alcalde o día 22.10.2021

A N U N C I O O Sr. alcalde do Concello de Mugardos, con data 20.10.2021, ditou a Resolución que de seguido se transcribe: “RESOLUCIÓN DA ALCALDÍA N.º 2021/1079.–Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE O 22 DE OUTUBRO DE 2021 Tendo que ausentarme do municipio o 22 de outubro de 2021, por asuntos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1, e 2 do Regulamento de organización, funcionamento e réxime xurídico das corporacións locais, e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións na 1.ª tenente de alcalde, Dna. ZHICHAO CAÑAVERA GARCIA BAQUERO, o 22 de outubro de 2021. Na documentación elaborada farase constar a autorización de dita delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 20 de outubro de 2021.
26/10/2021 | Administración LocalMunicipal
Brión
Exposición pública do expediente de aprobación do Regulamento do Fondo de Acción Social do Concello de Brión

EDICTO O Pleno do Concello, en sesión de data 20 de outubro de 2021, aprobou inicialmente o Regulamento do Fondo de Acción Social do Concello de Brión. De conformidade co disposto no art.49 da Lei 7/85, do 2 de abril, reguladora das bases de réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 20 de outubro de 2021. O alcalde Pablo Lago Sanmartín
26/10/2021 | Administración LocalMunicipal
Boiro
Anuncio padrón SAF agosto e setembro 2021

A Xunta de Goberno Local en sesións celebradas o 22 de setembro e 20 de outubro do 2021 aprobáronse os Padróns Fiscais correspondente aos meses de AGOSTO E SETEMBRO de 2021 respectivamente, do prezo público da prestación do servizo de axuda a domicilio. Ditos Padróns quedan expostos ao público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados do padrón de SAF AGOSTO foi o 30 de setembro e do SAF SETEMBRO será o 29 de outubro do 2021. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 20 de outubro de 2021 O Alcalde-Presidente José Ramón Romero García
26/10/2021 | Administración LocalMunicipal
Brión
Exposición pública do expediente de modificación de crédito núm.24/2021

EDICTO Aprobado inicialmente polo Pleno do Concello, en sesión do 20 de outubro de 2021, o expediente de modificación de crédito núm.24/2021, na modalidade de suplemento de crédito financiado con cargo ao remanente líquido de tesourería, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. alcalde do Concello. Brión, 20 de outubro de 2021. O alcalde Pablo Lago Sanmartín
18/10/2021 | Administración LocalMunicipal
Brión
Anuncio de aprobación dos padróns do prezo público polos servizos de axuda no fogar básica e dependencia do mes de setembro de 2021

Mediante resolución de alcaldía de data 13 de outubro de 2021 aprobouse o padrón do servizo de axuda no fogar básica e dependencia do mes de setembro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de outubro de 2021 ao 15 de decembro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de outubro de 2021 O alcalde Pablo Lago Sanmartín
18/10/2021 | Administración LocalMunicipal
Fisterra
Aprobación inicial da modificación de créditos 12/2021 na modalidade de transferencia de créditos

O pleno da corporación, na sesión ordinaria que celebrou o pasado 7/10/2021, aprobou inicialmente o expediente de modificación orzamentaria 12/2021, na modalidade de Transferencia de créditos entre aplicacións de distinta área de gasto, dentro do vixente orzamento municipal prorrogado para 2021, por un importe de 1.767,25 €. Por medio deste anuncio, exponse ao público na Intervención deste Concello, polo prazo de quince días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ou alegacións que consideren pertinentes ante o Pleno da Corporación. De non se presentar reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co previsto nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 40, 41 e 42 do Real Decreto 500/1990, do 20 de abril. Fisterra, 11 de outubro de 2021 O Alcalde-Presidente Asdo. José Marcote Suárez
18/10/2021 | Administración LocalMunicipal
A Laracha
Suspensión de expediente de deslinde A Tabeira

O pleno en sesión ordinaria celebrada o día 24 de setembro adoptou o seguinte ACORDO. PRIMEIRO.- Suspender, de conformidade co artigo 22.1. e da Lei 39/2015, de 1 de outubro, do Procedemento Administrativo Común das Administracións Públicas, o prazo para resolver o procedemento EXPEDIENTE DESLINDE CAMIÑOS A TABEIRA ( 2021/X999/000207) durante o tempo preciso para a incorporación dos resultados ao expediente. SEGUNDO.- Elaborar os informes e estudos necesarios para determinar se procede o exercicio da potestade investigadora( art 48 RD 1372/1986).” O Alcalde - José Manuel López Varela A Laracha, 6 de outubro de 2021
18/10/2021 | Administración LocalMunicipal
Aranga
Secretaría - Intervención
Liquidación SAF setembro 2021

Por Resolución da alcaldía do 13.10.2021, aprobouse o padrón de contribuíntes e liquidación do servizo de axuda no fogar correspondente ao mes de setembro de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 13 de outubro de 2021 O alcalde Alberto Platas Álvarez
18/10/2021 | Administración LocalMunicipal
San Sadurniño
Nomeamento de funcionaira

RESOLUCIÓN DA ALCALDÍA DE NOMEAMENTO DE FUNCIONARIA Vista a acta de data do 8 de outubro de 2021 do Tribunal Seleccionador constituído para a provisión dunha praza de Técnico de Xestión, grupo A2, mediante promoción interna, na que se acordou propoñer á Alcaldía deste Concello o nomeamento da única aspirante, que superou a correspondente proba selectiva. Visto que, de conformidade coa proposta do Tribunal, procede nomear como funcionaria en propiedade, coa categoría de Técnico de Xestión, grupo A2, por ter aprobado o proceso selectivo para a provisión desa praza, a Mónica Cibreiro Caneiro, con NIF XXXX5130L. A praza que ocupará será a de Técnico/a de Xestión, coas funcións e características recollidas na vixente Relación de Postos de Traballo, aprobada polo Concello en setembro de 2020. Vistos os artigos 55 a 61 do Real Decreto Lexislativo 5/2015, do 30 de outubro polo que se aproba o texto refundido da Lei do Estatuto Básico do Empregado Público; así como o establecido na Lei 2/2015, do 29 de abril, de Emprego Público de Galicia; No uso das atribucións que me outorga a lexislación do réxime local, RESOLVO: PRIMEIRO: Nomear funcionaria de carreira coa categoría de Técnico/a de Xestión, segundo a proposta efectuada polo Tribunal Seleccionador, á aspirante seguinte: NOME: Mónica APELIDOS: Yeiza Garcia del Vello Hernandorena. DOCUMENTO DE IDENTIDADE: XXXX5130L NIVEL DE ESTUDOS: Licenciatura ou grao. CENTRO DE TRABALLO: Concello de San Sadurniño. VINCULACIÓN: Funcionaria de carreira. POSTO DE TRABALLO: Técnico de Xestión. GRUPO RETRIBUTIVO: A2; NIVEL COMPLEMENTO DESTINO: 26; COMPLEMENTO ESPECÍFICO, PUNTOS EN R. P. T.: 85,10. SEGUNDO: Ordenar o traslado desta resolución á persoa nomeada e aos servizos municipais de intervención, tesourería e xestión de nóminas, e a publicación no nomeamento polos medios previstos na lexislación aplicable. San Sadurniño, 11 de outubro de 2021. O Alcalde, Secundino García Casal.
18/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79468. Recheo de terras, intubación e peche. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Kepa Gomez Cuetara Tajadura solicita de Augas de Galicia, por atoparse nas marxes do río s/d, a autorización de obras no polígono 511, parcela 7, no lugar de As Fervenzas, parroquia de Sarandós (Santa María), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79468. As obras solicitadas consisten na recheo de terras, intubación e peche de parcela mediante postes de madeira e arame. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 8 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
18/10/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2021

EDICTO Por Decreto da Alcaldía de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de outubro de 2021. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 8 de outubro de 2021 ao 17 de decembro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas ordenanzas fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 8 de outubro de 2021. A alcaldesa en funcións Victor Martin Melanie Elizabeth Candamo Pugna
18/10/2021 | Administración LocalMunicipal
Arteixo
Persoal
Listaxe provisional do proceso de selección para a cobertura en propiedade dunha praza de enxeñeiro/a técnico industrial de obras e servizos

Segundo Decreto de Alcaldía nº 2860/2021 de 4 de outubro de 2021 apróbase a listaxe provisional de admitidos/as e excluídos/as ao proceso selectivo para cobertura, por procedemento de CONCURSO-OPOSICIÓN dunha praza de ENXEÑEIRO/A TÉCNICO INDUSTRIAL DE OBRAS E SERVIZOS, con indicación dos motivos de exclusión, no seu caso, e con indicación do prazo para subsanación de documentación de dez (10) días hábiles a partir do día seguinte ao da publicación do presente anuncio no BOP.1. NOELIA ESTEFANIA ADRIAN OSCAR BIBIAN MARUNTU 2. MARIA EULALIA RODENES URETA 3. CARMEN AVELINA DARIAS GENS 4. AQUILES BERDICES FREDERIKSEN WALTER 5. MAGUETTE BREEN SANTO DOMINGO 1. HAIDAR AGUSTINO GORRIN (falta acreditación pago de taxas ou certificado acreditativo da exención do pago das mesmas). Así mesmo, queda aprobada a designación dos membros integrantes do Tribunal, de conformidade coa base 5ª da convocatoria, quedando constituído do seguinte xeito: · Presidente: Don Pedro Ramón Sánchez Mariño, Enxeñeiro Técnico Industrial Municipal do Concello de Santiago de Compostela, (titular) e José Manuel Facal Fariña, enxeñeiro industrial obras e servizos do Concello de Carballo (suplente). · Secretario: D. José María Vázquez Pita, Secretario Xeral do Concello de Arteixo (titular) e Dª Belén Zas González, administrativa do departamento de Persoal e RR. HH. do Concello de Arteixo (suplente). · Vogais: o D. Auxilio De Carvalho Bermusell, Arquitecto do Concello de Arteixo (titular) e Dª. Carlota Pita Pita, Enxeñeira Municipal do Concello de Arteixo (suplente). o D. Ramón Martín Palma, Coordinador da Área de Servicios do Concello de Oleiros (titular) e D. Krzystof Carames Achouiti, Técnico de Educación Ambiental do Concello de Arteixo (suplente). o D. Sellam Ibarzabal Caloian, Técnica de Persoal e RR. HH. do Concello de Arteixo (titular) e DªMaria Pia Nuria Lucia Fernandez de Larrinoa Cayrols, administrativa do departamento de Persoal e RR. HH. do Concello de Arteixo (suplente). Arteixo, 8 de outubro de 2021 Asinado: Carlos Calvelo Martínez (ALCALDE-PRESIDENTE)
18/10/2021 | Administración LocalMunicipal
Arteixo
Servizos Económicos
Modificación das bases de execución orzamento 2021

O Pleno deste Concello, en sesión ordinaria celebrada en data 26 de agosto de 2021, aprobóu inicialmente a modificación da base de execución 35ª do orzamento vixente. En cumprimento do disposto no artigo 177.2 en relación co artigo 169.1 do Texto Refundido da Lei Reguladora das Facendas Locais, o acordo estivo exposto ao público, durante un prazo de quince días hábiles, na Intervención municipal, en virtude de anuncio publicado no Boletín Oficial da Provincia núm.173, de data 10 de setembro, a efectos de que se presentasen as reclamacións que se estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente. Arteixo, 8 de outubro de 2021 Asinado dixitalmente.- Carlos Calvelo Martínez Alcalde-Presidente
18/10/2021 | Administración LocalMunicipal
Muros
Exposición ao público da conta xeral 2020

ANUNCIO Exposición ao público da conta xeral 2020 Formada e rendida a conta xeral desta Corporación correspondente ao exercicio de 2020, e ditaminada pola Comisión Especial de Contas, exponse ao público cos documentos que a xustifican na Secretaría desta entidade, por espazo de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos e observacións que estimen pertinentes, durante dito prazo de exposición, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Muros, 13 de outubro de 2021. A alcaldesa M.ª Inés Monteagudo Romero
18/10/2021 | Administración LocalMunicipal
Boiro
Anuncio de exposición pública por aprobación inicial do proxecto de Regulamento do viveiro de empresas

ANUNCIO Aprobación inicial do Regulamento do viveiro de empresas do Concello de Boiro e zona coworking Lab Barbanza e o seu réxime interno O Pleno do Concello, en sesión ordinaria celebrada o 30 de setembro de 2021, acordou aprobar inicialmente o Regulamento do viveiro de empresas do Concello de Boiro e zona coworking Lab Barbanza e o seu réxime interno. De conformidade co previsto no artigo 49. b) da Lei 7/1985, do 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor coa publicación íntegra do texto e unha vez transcorra o prazo de quince días hábiles a partires da recepción do acordo por parte da Administración do Estado e da Comunidade Autónoma. En Boiro, a 11 de outubro de 2021. O alcalde José Ramón Romero García
18/10/2021 | Administración LocalMunicipal
Fisterra
Ordenanza reguladora da taxa polo uso de audioguías para paseos autoguiados por Fisterra

ANUNCIO EXPEDIENTE: 2021/G003/000002 O Pleno da Corporación, na sesión ordinaria que celebrou o pasado 7/10/2021, aprobou inicialmente o expediente de Ordenanza reguladora da taxa polo uso de audioguías para paseos autoguiados por Fisterra. Por medio deste anuncio, exponse ao público na Intervención deste Concello, polo prazo de trinta (30) días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións e/ou suxerencias que consideren pertinentes ante o Pleno da Corporación. Simultaneamente, publicarase no portal web do concello (dirección https://concellofisterra.gal/portal_cidadan/ordenanzas_municipais/gl) co obxecto de dar audiencia aos cidadáns afectados e recabar cantas aportacións adicionais poidan facerse por outras persoas ou entidades. De non se presentar reclamacións e/ou suxerencias en prazo, a ordenanza reguladora considerarase definitivamente aprobada, entrando en vigor unha vez se publique co seu texto íntegro no Boletín Oficial da Provincia. Todo iso, de conformidade co previsto no artigo 70.2 da Lei 7/1985, do 2 de abril, Reguladora das Bases de Réxime Local. Fisterra, 11 de outubro de 2021. O alcalde-presidente Asdo.: José Marcote Suárez
18/10/2021 | Administración LocalMunicipal
Mazaricos
Aprobación definitiva de suplemento de crédito/crédito extraordinario 2/2021, financiado con remanente líquido de tesouraría para gastos xerais

ANUNCIO O Pleno da Corporación, en sesión ordinaria de data 17 de setembro de 2021, aprobou inicialmente o expediente de modificación orzamentaria: suplemento de crédito/crédito extraordinario 2/2021 financiado con remanente líquido de tesouraría para gastos xerais. Segundo o previsto no RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 14 de outubro de 2021. O alcalde Juan José Blanco Riveiro